CELEX: 32003H0134
Language: el
Date: 2003-02-18 00:00:00
Title: Σύσταση του Συμβουλίου, της 18ης Φεβρουαρίου 2003, για τη βελτίωση της προστασίας της υγείας και της ασφάλειας κατά την εργασία στους αυτοαπασχολούμενους

Avis juridique important

|

32003H0134

Σύσταση του Συμβουλίου, της 18ης Φεβρουαρίου 2003, για τη βελτίωση της προστασίας της υγείας και της ασφάλειας κατά την εργασία στους αυτοαπασχολούμενους  

Επίσημη Εφημερίδα αριθ. L 053 της 28/02/2003 σ. 0045 - 0046

Σύσταση του Συμβουλίουτης 18ης Φεβρουαρίου 2003για τη βελτίωση της προστασίας της υγείας και της ασφάλειας κατά την εργασία στους αυτοαπασχολούμενους(2003/134/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση σύστασης της Επιτροπής,τη γνώμη του Ευρωπαϊκού Κοινοβουλίου(1),τη γνώμη της Ευρωπαϊκής Οικονομικής και Κοινωνικής Επιτροπής(2),Εκτιμώντας τα ακόλουθα:(1) Η ανακοίνωση της Επιτροπής σχετικά με κοινοτικό πρόγραμμα στο τομέα της ασφάλειας, της υγιεινής και της υγείας κατά την εργασία (1996-2000)(3), προβλέπει να εξετασθεί η ανάγκη μιας πρότασης σύστασης του Συμβουλίου σχετικά με την υγεία και την ασφάλεια των αυτοαπασχολουμένων, δεδομένου του συνεχώς αυξανόμενου αριθμού τους.(2) Το Ευρωπαϊκό Κοινοβούλιο, στο ψήφισμά του(4) σχετικά με το γενικό πλαίσιο για την δράση της Επιτροπής στον τομέα της ασφάλειας, της υγιεινής και της υγείας στην εργασία (1994-2000), προτείνει την ένταξη μέτρων για να επεκταθεί η οδηγία-πλαίσιο στους αυτοαπασχολουμένους. Το Ευρωπαϊκό Κοινοβούλιο, στο ψήφισμά του(5) σχετικά με την ενδιάμεση έκθεση για την εφαρμογή του εν λόγω προγράμματος, εφιστά εκ νέου την προσοχή στην κατηγορία των αυτοαπασχολουμένων, που βρίσκονται σε μεγάλο βαθμό εκτός του πεδίου εφαρμογής της νομοθεσίας, και υπενθυμίζει ότι η ανάπτυξη της υπεργολαβίας είχε ως συνέπεια την αύξηση των εργατικών ατυχημάτων.(3) Η ανακοίνωση της Επιτροπής, της 11ης Μαρτίου 2002, "Προσαρμογές στις αλλαγές της εργασίας και της κοινωνίας: μια νέα κοινοτική στρατηγική για την υγεία και ασφάλεια κατά την εργασία 2002-2006", και το ψήφισμα του Συμβουλίου, της 3ης Ιουνίου 2002, σχετικά με μια νέα κοινοτική στρατηγική για την υγεία και ασφάλεια κατά την εργασία (2002-2006), που αποσκοπούν στην ενστάλαξη μιας νοοτροπίας προληπτικής αντιμετώπισης και στον επηρεασμό της συμπεριφοράς, θα πρέπει, όπου είναι δυνατόν, να λαμβάνονται υπόψη τόσο από τους εργαζόμενους με σχέση εξηρτημένης εργασίας όσο και από τους αυτοαπασχολούμενους.(4) Οι κοινωνικοί εταίροι αποδίδουν ιδιαίτερη σημασία στην προστασία της υγείας και της ασφάλειας τόσο των αυτοαπασχολουμένων όσο και άλλων ατόμων εργαζομένων στον ίδιο χώρο εργασίας και, σχεδόν στο σύνολό τους, είναι υπέρ μιας κοινοτικής δράσης που θα έχει περιβληθεί τον τύπο της σύστασης του Συμβουλίου, και θα δίνει έμφαση στους τομείς υψηλού κινδύνου και, κυρίως, στα μέτρα ενημέρωσης και ευαισθητοποίησης όσον αφορά την πρόληψη των κινδύνων, την κατάλληλη κατάρτιση και την εποπτεία της υγείας.(5) Κατά γενικό κανόνα, οι εργαζόμενοι που ασκούν την επαγγελματική δραστηριότητά τους χωρίς να έχουν σχέση εξηρτημένης εργασίας με εργοδότη ή, γενικότερα, χωρίς να υπάγονται σε τρίτο, δεν καλύπτονται από τις κοινοτικές οδηγίες που αφορούν την υγεία και την ασφάλεια κατά την εργασία, ιδίως από την οδηγία-πλαίσιο 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(6). Επί πλέον, σε ορισμένα κράτη μέλη, οι εργαζόμενοι αυτοί δεν καλύπτονται από τη νομοθεσία που εφαρμόζεται στον τομέα της υγείας και της ασφάλειας κατά την εργασία.(6) Οι αυτοαπασχολούμενοι, ανεξαρτήτως του κατά πόσον εργάζονται μόνοι ή με μισθωτούς, μπορεί να εκτίθενται σε παρόμοιους κινδύνους για την υγεία και την ασφάλειά τους με τους κινδύνους που αντιμετωπίζουν οι μισθωτοί.(7) Μέσω της δραστηριότητάς τους, οι αυτοαπασχολούμενοι μπορούν να θέτουν σε κίνδυνο την υγεία και την ασφάλεια άλλων ατόμων εργαζομένων στον ίδιο χώρο εργασίας.(8) Υπάρχουν επίσης στην Κοινότητα ορισμένοι τομείς "υψηλού κινδύνου" στους οποίους ο αριθμός των αυτοαπασχολουμένων είναι πολύ σημαντικός (γεωργία, αλιεία, κατασκευές, μεταφορές).(9) Η πρόσφατη σύσταση την οποία εξέδωσε η ΔΟΕ (Διεθνής Οργάνωση Εργασίας) που συνοδεύει τη σύμβαση σχετικά με την υγεία και την ασφάλεια στη γεωργία(7), ορίζει ότι τα κράτη μέλη πρέπει προοδευτικά να επεκτείνουν στους αυτοαπασχολούμενους γεωργούς την προστασία που προβλέπεται για τους εργαζομένους, λαμβάνοντας υπόψη, εάν είναι αναγκαίο, τις απόψεις των οργανώσεων εκπροσώπησης των αυτοαπασχολούμενων γεωργών.(10) Τα εργατικά ατυχήματα και οι επαγγελματικές ασθένειες στις οποίες ιδιαίτερα εκτίθενται οι αυτοαπασχολούμενοι συνεπάγονται μεγάλο κοινωνικό και ανθρώπινο κόστος.(11) Για τους λόγους αυτούς, είναι σκόπιμο να λαμβάνεται υπόψη η κατηγορία των αυτοαπασχολουμένων και, στην παρούσα σύσταση, να εστιασθεί η προσοχή στην πρόληψη των κινδύνων από επαγγελματικά ατυχήματα και ασθένειες στις οποίες είναι εκτεθειμένοι οι αυτοαπασχολούμενοι.(12) Η ανάγκη να ληφθεί υπόψη η συγκεκριμένη κατάσταση των αυτοαπασχολουμένων έχει ήδη αναγνωρισθεί σε σχέση με τις εργασίες που εκτελούνται σε προσωρινά ή κινητά εργοτάξια, δεδομένου ότι η οδηγία 92/57/ΕΟΚ(8) προβλέπει ότι επεκτείνονται στους αυτοαπασχολούμενους "ελεύθερους επαγγελματίες" ορισμένες σχετικές διατάξεις για τη χρησιμοποίηση εξοπλισμού εργασίας και εξοπλισμού προστασίας.(13) Η βελτίωση των προτύπων ασφαλείας και υγείας των αυτοαπασχολούμενων μπορεί να βελτιώσει τις συνθήκες ανταγωνισμού και ανταγωνιστικότητας σε ευρωπαϊκό επίπεδο.(14) Είναι ανάγκη επίσης να ενισχυθεί η πρόσβαση των αυτοαπασχολουμένων στην κατάρτιση και την ενημέρωση, με σκοπό να βελτιωθεί η υγεία και η ασφάλεια τόσο των ίδιων, όσο και των άλλων ατόμων που εργάζονται στον ίδιο χώρο εργασίας.(15) Τα κράτη μέλη θα πρέπει να επιλέγουν τα μέσα που θεωρούν καταλληλότερα για την επίτευξη των στόχων.(16) Η παρούσα σύσταση δεν θίγει τις υφιστάμενες ή τις μελλοντικές εθνικές διατάξεις που προβλέπουν υψηλότερη προστασία.(17) Στην κατάσταση ως έχει σήμερα, στην καλύτερη θέση για την λήψη κατάλληλων μέτρων, βρίσκονται τα κράτη μέλη, ενώ η Κοινότητα θα πρέπει και αυτή να συμβάλει στην επίτευξη των στόχων της παρούσας σύστασης.(18) Η πρόταση εκπονήθηκε ύστερα από διαβούλευση με τους κοινωνικούς εταίρους, σύμφωνα με το άρθρο 138 παράγραφοι 2 και 3 της συνθήκης ΕΚ και με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας,ΣΥΝΙΣΤΑ ΣΤΑ ΚΡΑΤΗ ΜΕΛΗ:1. Να προάγουν, στο πλαίσιο των πολιτικών τους για την πρόληψη των εργατικών ατυχημάτων και ασθενειών, την ασφάλεια και την υγεία των αυτοαπασχολουμένων, λαμβάνοντας υπόψη και τους ειδικούς κινδύνους που υπάρχουν σε συγκεκριμένους τομείς και τη συγκεκριμένη φύση της σχέσης συμβαλλομένων επιχειρήσεων και αυτοαπασχολούμενων·2. όταν προάγουν την υγεία και την ασφάλεια των αυτοαπασχολούμενων, να επιλέγουν τα μέτρα που θεωρούν τα καταλληλότερα, όπως είναι ένα ή περισσότερα από τα ακόλουθα: νομοθεσία, πρωτοβουλίες, ενημερωτικές εκστρατείες και ενθάρρυνση των σχετικών κύκλων συμφερόντων·3. να λαμβάνουν τα αναγκαία μέτρα, συμπεριλαμβανομένων των εκστρατειών ευαισθητοποίησης ώστε οι αυτοαπασχολούμενοι να μπορούν να λαμβάνουν από τις αρμόδιες υπηρεσίες ή/και φορείς, καθώς και από τις οργανώσεις που τους εκπροσωπούν, χρήσιμες πληροφορίες και συμβουλές σχετικά με την πρόληψη των κινδύνων από επαγγελματικά ατυχήματα και ασθένειες·4. να λαμβάνουν τα αναγκαία μέτρα ώστε οι αυτοαπασχολούμενοι να μπορούν να έχουν πρόσβαση σε επαρκή κατάρτιση για την απόκτηση κατάλληλων δεξιοτήτων όσον αφορά την ασφάλεια και την υγεία·5. να διευκολύνουν την ευχερή πρόσβαση σε αυτή την πληροφόρηση και κατάρτιση χωρίς υπερβολικές δαπάνες για τους αυτοαπασχολούμενους·6. σύμφωνα με τις εθνικές νομοθεσίες ή/και πρακτικές, να επιτρέπουν στους αυτοαπασχολούμενους που το επιθυμούν να έχουν πρόσβαση στην εποπτεία της υγείας που ενδείκνυται για τους κινδύνους στους οποίους είναι εκτεθειμένοι·7. να λαμβάνουν υπόψη, στο πλαίσιο των πολιτικών τους για την πρόληψη των επαγγελματικών ατυχημάτων και ασθενειών, τις διαθέσιμες πληροφορίες για τις εμπειρίες άλλων κρατών μελών·8. να εξετάσουν, στη λήξη μιας περιόδου τεσσάρων ετών από την έκδοση της παρούσας σύστασης, την αποτελεσματικότητα των υφιστάμενων εθνικών μέτρων ή των μέτρων που θα έχουν ληφθεί ως επακόλουθο της έκδοσης της παρούσας σύστασης, και να ενημερώσουν την Επιτροπή για τα πορίσματά τους.Βρυξέλλες, 18 Φεβρουαρίου 2003.Για το ΣυμβούλιοΟ ΠρόεδροςΝ. Χριστοδουλάκης(1) Γνώμη που διατυπώθηκε στις 23 Οκτωβρίου 2002 (δεν έχει ακόμα δημοσιευθεί στην Επίσημη Εφημερίδα).(2) ΕΕ C 241 της 7.10.2002, σ. 139.(3) ΕΕ C 262 της 7.10.1995, σ. 18.(4) ΕΕ C 205 της 25.7.1994, σ. 478.(5) Ψήφισμα του Ευρωπαϊκού Κοινοβουλίου της 25.2.1999 (Α4-0050/1999).(6) ΕΕ L 183 της 29.6.1989, σ. 1.(7) ΔΓΕ, σύμβαση 184/2001 της 21.6.2001.(8) ΕΕ L 245 της 26.8.1992, σ. 6.